Hamdija Ćemerlić

Hamdija Ćemerlić (Janja kod Bijeljine 1905.- Sarajevo 1990.) bio je akademik i rektor Univerziteta u Sarajevu.  Bio je prvi dekan Islamskog teološkog fakulteta, kasnije preimenovanog u Fakultet islamskih nauka. Bio je član Matičarske komisije koja je izrađivala prvi nastavni plan Fakulteta islamskih nauka.

Predavao je predmet „Društveni i politički sistem SFRJ“. Bio je izvanredan poznavatelj filozofije prava i države.

Učestvovao je na zasjedanju ZAVNOBiH-a u Mrkonjić gradu i AVNOJ-a u Jajcu u Novembru 1943.godine zatim u donošenju prvog ustava Jugoslavije i najviših pravnih akata Bosne i Hercegovine, čime je dao vlastiti doprinos očuvanju i afirmaciji državnosti BiH.

Aktivno je učestvovao u donošenju Ustava Islamske zajednice u Jugoslaviji. Objavio je preko 70 naučnih i stručnih radova, prikaza i recenzija. Zaslužan je također za demokratizaciju Islamske zajednice, i time dao veliki doprinos razvoju njenih najvažnijih institucija.

S obzirom na to da je rad na Univerzitetu bio u sukobu sa političkim djelovanjem, akademik Ćemerlić se odrekao obnašanja bilo kakvih političkih funkcija u korist rada na Univerzitetu.

Prvi je postigao doktorat iz oblasti pravnih nauka na poznatom pariskom Univerzitetu Sorbonne.

Godine 1974. odlazi u penziju.  Nakon smrti akademika Ćemerlića, Akademija nauka i umjetnosti BiH je objavila Zbornik radova posvećen upravo Hamdiji Ćemerliću.

U njegovu čast, bivša ulica Bratstva i jedinstva u Sarajevu, općina Novo Sarajevo, dobila je ime ulica Hamdije Ćemerlića.

Reference

Kategorija:Članovi ANUBiH
Kategorija:Rođeni 1905.
Kategorija:Umrli 1990.